Fout om Omikron-variant 'matig' te noem – WGO | Maroela Media
Tedros Adhanom Ghebreyesus, direkteur-generaal van die Wêreldgesondheidsorganisasie. (Foto: Fabrice Coffrini/AFP)
Die Omikron-variant van Covid-19 veroorsaak sterftes wêreldwyd en moet nie as matig afgemaak word nie, het die Wêreldgesondheidsorganisasie (WGO) vandeesweek gewaarsku.
Tedros Adhanom Ghebreyesus, hoof van die WGO, sê die rekordgetal mense wat die nuwe variant opdoen – en wat vinnig die oorheersende variant in talle lande word – beteken hospitale word oorweldig.
"Hoewel dit lyk of Omikron minder ernstig in vergelyking met Delta is, veral in diegene wat ingeënt is, beteken dit nie dit moet as matig gekategoriseer word nie," sê Tedros.
"Nes vorige variante veroorsaak Omikron hospitalisasie en sterftes. Inteendeel, die vloedgolf gevalle is so groot en so vinnig, dat dit gesondheidstelsels wêreldwyd oorweldig."
Net minder as 9,5 miljoen nuwe Covid-19-gevalle is verlede week by die WGO aangemeld, 'n nuwe rekord en 'n styging van 71% sedert die week tevore. Selfs dit is 'n onderskatting, sê Tedros, omdat dit nie die agterstand met toetse oor Kersfees en Nuwejaar in ag neem nie, ook nie self-toetse wat nie geregistreer word nie en oorlaaide moniteringstelsels wat gevalle mis.
Tedros het ook ryk lande gekap wat verlede jaar entstofdosisse opgegaar het en sê dit was die ideale teelaarde vir die verskyning van nuwe variante.
Hy het 'n beroep op die wêreld gedoen om dosisse vanjaar meer billik te versprei en om 'n einde aan die "dood en verwoesting" van Covid-19 te bring.
"Entstofongelykheid maak mense en werksgeleenthede dood en ondermyn wêreldwye ekonomiese herstel. Versterkingsdosis op versterkingsdosis in 'n klein getal lande gaan nie 'n pandemie beëindig terwyl miljarde steeds nie beskerm is nie."
Die WGO waarsku ook dat dit onwaarskynlik is dat Omikron die laaste variant van kommer sal wees voor die pandemie agter die rug is. Die organisasie sê sonder entstofgelykheid gaan die wêreld teen die einde van vanjaar steeds dieselfde gesprek oor die pandemie hê, wat op sigself 'n tragedie sal wees.
Covid-19-statistieke: Honderde 'historiese' sterftes bygewerk
Nee die fout is om soveel aandag aan covid te gee daar baie erger siektes die ding is net nog n siekte hoe lank gaan dit die wereld nog vat
Jy moet ingeteken wees om te stem38-5Jy moet ingeteken wees om te stem
Eerstens, die ou het min geloofwaardigheid oor. Trouens die hele propogandisties stortvloed toon dat daar min waarde in inenting is, behalwe finansieël. Indien die werklike data voorgehou word gaan groot alarms af. Werklike kwesbare mense se lewens word vermorsel. Ek hoop die verantwoordelikes word eendag deur die reg bygekom!
Dit klink asof hulle vreeslik graag wil hê dat die pandemie erger moet wees as wat dit is. Is hulle bang die ding verloor stoom?